Diari Oficial de la Generalitat Valenciana


Sumari del DOGV 5596, del 11-09-2007 (2007/11133)

DECRET 148/2007, de 7 de setembre, del Consell, pel qual s'exclou del Catàleg de Forests d'Utilitat Pública de la província de València una superfície de 17,5070 hectàrees de la forest denominada Sierra Negrete, situada en el terme municipal d'Utiel i que pertany al seu Ajuntament; i s'inclou la superfície de 22,4981 hectàrees de terreny forestal, limítrofes a la forest.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5596

Data del DOGV
:   11-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11841


Data del document
:   07-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Utiel
    * muntanya de l'estat

DECRET 148/2007, de 7 de setembre, del Consell, pel qual s'exclou del Catàleg de Forests d'Utilitat Pública de la província de València una superfície de 17,5070 hectàrees de la forest denominada Sierra Negrete, situada en el terme municipal d'Utiel i que pertany al seu Ajuntament; i s'inclou la superfície de 22,4981 hectàrees de terreny forestal, limítrofes a la forest. [2007/11468]  
De conformitat amb el que disposa l'article 16 de la Llei 43/2003, de 21 de novembre, de forests, i en els articles 14 i 31 del Reglament de la Llei forestal de la Comunitat Valenciana, aprovat pel Decret 98/1995, de 16 de maig, del Consell, el conseller de Medi Ambient, Aigua, Urbanisme i Habitatge, el 10 de juliol de 2007, ha autoritzat la permuta sol·licitada per la societat mercantil Vereda San Marcos, SL, després de la prèvia conformitat de l'Ajuntament d'Utiel mitjançant un acord del ple en la sessió de 31 d'agost de 2006, de 17,5070 hectàrees de la forest propietat d'aquest denominada Sierra Negrete, declarada d'utilitat pública i inscrita en el Catàleg de forests d'utilitat pública de la província de València amb el número 95, per 22,4981 hectàrees de terreny de la societat mercantil Vereda San Marcos, SL, finca Charco de los Olmillos, que limita amb aquesta muntanya. S'han justificat plenament les circumstàncies que el motiven, per la qual cosa cal dictar el corresponent decret.   
Per raó d'això, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 7 de setembre de 2007,  
DECRETE  
Article 1  
S'exclou del Catàleg de forests d'utilitat pública de la província de València la superfície de 17,5070 hectàrees que formen part de la forest d'utilitat pública inscrita amb el núm. 95 denominada Sierra Negrete, que es descriuen a continuació:  
- Parcel·la 1: parcel·la de 9,8687 hectàrees de superfície situada al costat dels piquets 3 al 5 de l'enclavament 36 de la forest i situada a l'est d'aquest enclavament. Correspon a la part de la parcel·la 3 del polígon 3 del cadastre d'Utiel. Es tracta d'una parcel·la agrícola dedicada al cultiu agrícola d'ametlers de secà.  
- Parcel·la 2: parcel·la de 7,6383 hectàrees de superfície situada al costat dels piquets 4b i 5b de l'enclavament 71 de la muntanya i situada a l'oest d'aquest enclavament. Correspon a part de les parcel·les 626 i 627 del polígon 15 del cadastre d'Utiel. Es tracta d'una parcel·la agrícola dedicada al cultiu agrícola d'ametlers de secà.  
Article 2  
S'inclou en el Catàleg de forests d'utilitat pública de la província de València la superfície de 22,4981 hectàrees que formen part de la forest d'utilitat pública inscrita amb el núm. 95 denominada Sierra Negrete, destinada anteriorment a cultius agrícoles de secà (ametlers i oliveres) i que actualment es troba repoblada de pins i transformada en forestal, que es descriuen a continuació:  
- Finca denominada Charco de los Olmillos, en el terme municipal d'Utiel, amb una superfície de 22,4981 hectàrees, amb els límits següents: nord i est: Vereda San Marcos, porció de Baudillo, Llambés Miró i resta de la finca matriu; sud: terres de Sr. Daniel Ballesteros, Sr. José Moreno i Sra. Mónica Sánchez, i oest: camí i terres de Sr. José María Gadea i Sr. Luis Febré Lozano.  
Article 3   
Es modifica la inscripció de la forest denominada Sierra Negrete, número 95 del Catàleg de forests d'utilitat pública de la província de València, quedant de la manera següent:  
Província València   
Núm. del Catàleg 95   
Nom de la muntanya Sierra Negrete   
Terme municipal Utiel   
Pertinença Ajuntament d'Utiel   
Superfície pública   
Anterior a la permuta 6.492,0545 hectàrees   
Posterior a la permuta 6.497,0456 hectàrees   
Límits Iguals   
DISPOSICIÓ FINAL  
El present decret tindrà efecte des de l'endemà de la publicació en el Diari Oficial de la Comunitat Valenciana.  
Contra el present decret, els interessats poden interposar recurs contenciós-administratiu en el termini de dos mesos, comptadors a partir de l'endemà de la publicació d'aquest decret en el Diari Oficial de la Comunitat Valenciana, davant de la Sala Contenciosa administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
Valencia, 7 de setembre de 2007  
El president de la Generalitat,  
Francisco Camps Ortiz  
El conseller de Medi Ambient, Aigua, Urbanisme i Habitatge,  
José Ramón García Antón